da en da nl ca da da da es da da da da da da sv da da ru da en da da en de da da da da da de da da da da da da da da da da da da da nl da en da da es nl da
11 unge forskertalenter får skolarstipendier fra Danmarks Frie Forskningsfond | Danmarks Frie Forskningsfond
1.7.2021 10:00:00 CEST | Danmarks Frie Forskningsfond
Danmarks Frie Forskningsfond har bevilliget 1.420.400 kroner til 11 talentfulde studerende, som skal bruge de næste 6-12 måneder på at fordybe sig i forskning inden for sundhedsområdet.
Det faglige forskningsråd for Sundhed og Sygdom har uddelt skolarstipendier til 11 studerende af 6-12 måneders varighed. Formålet med bevillingen er at klæde unge forskertalenter på til en videnskabelig karriere ved at lade dem fordybe sig i et selvstændigt forskningsprojekt.
De 11 nye projekter kan alle bidrage til at afklare væsentlige kliniske problemstillinger. En af de 11 bevillingsmodtagere er Bjarne Møller-Madsen fra Aarhus Universitet, som vil undersøge, om bedre information gennem videomateriale kan være med til at reducere angst på operationsdagen hos børn mellem 6 og 14 år. I projektet vil han undersøge børnenes smertetærskel til forundersøgelsen, hvor de også vil blive scoret på et angstskema. Derudover vil de få udleveret videomateriale, som forklarer begivenhedsforløbet på operationsdagen samt to billeder af kirurgen, der skal udføre operationen. Ét hvor kirurgen har hverdagstøj på og ét, hvor kirurgen er klædt i operationsudstyr. Ved at sikre at børnene føler sig trygge før operationen, kan man forhindre, at smertetærsklen falder og dermed give børnene en bedre oplevelse på hospitalet.
På Rigshospitalet vil Klaus Gottlob Müller undersøge effekten af styrketræning på knoglemassen hos tidligere kræftramte børn, som er blevet behandlet med knogletransplantation (KMT). KMT har vist at være en effektiv behandling mod leukæmi, men er desværre også forbundet med en række senfølger, heriblandt tab af knoglemasse. Hvis det viser sig, at styrketræning har en forebyggende effekt på tab af knoglemasse, kan det danne grobund for indførelsen af træningsforløb efter behandling med KMT. På den måde vil projektet bidrage til at forebygge en af de væsentligste senfølger ved knogletransplantation og bidrage til en forbedret livskvalitet hos tidligere kræftramte børn.
Tlf:+45 72 31 84 17lec@ufm.dk
Karen Marie Bjørnstrup VølundKommunikation og presse
Information om Danmarks Frie Forskningsfond
Danmarks Frie Forskningsfond (DFF) finansierer forskning af højeste internationale kvalitet og styrker den excellente forskning i Danmark. Fonden investerer i risikovillig forskning, der er baseret på forskernes idéer inden for og på tværs af videnskabelige områder, uafhængigt af politiske og strategiske satsninger.
DFF fremmer internationalisering af forskningen og styrker det unge talent såvel som den erfarne forsker. Herudover yder fonden forskningsfaglig rådgivning til minister, Folketing og det øvrige danske og internationale forskningslandskab. Det sker med baggrund i ekspertise og faglig diversitet gennem fondens 84 bestyrelses- og rådsmedlemmer, der alle er anerkendte og aktive forskere.
Følg pressemeddelelser fra Danmarks Frie Forskningsfond
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Frie Forskningsfond
127 mio. kr. styrker den patientnære forskning30.9.2022 05:50:00 CEST | Pressemeddelelse
Danmarks Frie Forskningsfond har netop uddelt 127,3 mio. kr. til 56 af de mest originale og lysende ideer inden for patientnær, klinisk og uafhængig forskning. Midlerne kommer til at gavne patienter og behandlinger inden for så forskellige områder som psykiatri, fertilitet og kræft.
Danmarks Frie Forskningsfond får 15 nye fagrådsmedlemmer29.9.2022 05:50:00 CEST | Pressemeddelelse
Bestyrelsen for Danmarks Frie Forskningsfond har udpeget 15 nye medlemmer til de fem forskningsfaglige råd, mens 17 medlemmer genudpeges pr. 1 januar 2023. De faglige forskningsråd består af i alt 75 anerkendte forskere.
Ni forskere får midler til forskeruddannelser uden for universiteterne7.7.2022 06:00:00 CEST | Pressemeddelelse
Danmarks Frie forskningsfond har bevilget 23 mio. kr. til ni unge forskere, der skal lave deres ph.d. på en anden forskningsinstitution end de danske universiteter. De skal bl.a. forske på Rigsarkivet, Københavns Professionshøjskole og ved Dansk Sprognævn, hvor de dykker ned i emner som danske kvinders arbejde i 1800-tallets Danmark, hvordan et stigende antal LGBT+ migranter kalder på nye former for humanitær intervention samt ny viden om, hvordan sundhedspersonalet kan forbedre plejen på demensområdet.
11 forskerspirer får skolarstipendier fra Danmarks Frie Forskningsfond28.6.2022 06:00:00 CEST | Pressemeddelelse
Danmarks Frie Forskningsfond har netop bevilliget knap 1,4 millioner kroner til 11 talentfulde studerende, som skal bruge de næste 6-12 måneder på at fordybe sig i forskning inden for det sundhedsvidenskabelige område.
1,5 milliarder kroner uddelt til 435 excellente forskningsideer7.6.2022 11:17:39 CEST | Aktuelt
Danmarks Frie Forskningsfond har i 2021 støttet 435 nybrudsskabende og nysgerrighedsdrevne forskningsprojekter, lanceret ny strategi og efterladt et markant aftryk på den frie grundforskning i Danmark. Konkurrencen om fondens midler er fortsat stor, idet forskere i 2021 har ansøgt om et af de højeste beløb i 10 år. Det viser fondens årsrapport for 2021.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022